Valstybinio socialinio draudimo fondo valdybos

prie Socialinės apsaugos ir darbo ministerijos DirektoriAus

ĮSAKYMAS

Dėl Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2010 m. rugsėjo 3 d. įsakymo Nr. V-361 „Dėl asmenų, įsidarbinusių pagal darbo sutartį pirmą kartą, valstybinio socialinio draudimo tvarkos aprašo patvirtinimo“ pakeitimo

2011 m. balandžio 8 d. Nr. V-141

Vilnius

Vadovaudamasis Lietuvos Respublikos Vyriausybės 2010 m. gruodžio 22 d. nutarimo Nr. 1803 „Dėl Lietuvos Respublikos Vyriausybės 2007 m. balandžio 25 d. nutarimo Nr. 435 „Dėl Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro steigimo, jo nuostatų patvirtinimo ir veiklos pradžios nustatymo“ pakeitimo“ (Žin., 2010, Nr. 153-7816) 1.6 punktu:

1. Pakeičiu Asmenų, įsidarbinusių pagal darbo sutartį pirmą kartą, valstybinio socialinio draudimo tvarkos aprašą (toliau – Tvarkos aprašas), patvirtintą Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2010 m. rugsėjo 3 d. įsakymu Nr. V-361 (Žin., 2010, Nr. 106-5504):

1.1. Tvarkos aprašo 3 punkto antrojoje pastraipoje prieš žodžius „darbo užmokestis“ įrašau žodį „priskaičiuotas“, po žodžių „darbo užmokestis“ įrašau žodžius „per mėnesį“ ir šią pastraipą išdėstau taip:

„Asmuo, įsidarbinęs pagal darbo sutartį pirmą kartą (toliau – naujas darbo rinkos dalyvis) – asmuo, kuris pagal darbo sutartį įsidarbina pirmą kartą ir kurio priskaičiuotas darbo užmokestis per mėnesį neviršija 3 minimaliųjų mėnesinių algų dydžio, ne daugiau kaip vienerius jo darbo metus laikotarpiu nuo 2010 m. rugpjūčio 1 d. iki 2012 m. liepos 31 d.“;

1.2. Tvarkos aprašo 10 punkte vietoj žodžių „Apdraustųjų, kurių valstybinis socialinis draudimas prasidėjo per nurodytą laikotarpį“ sąrašą“ įrašau žodžius „suvestinę „Naujų darbo rinkos dalyvių sąrašas per nurodytą laikotarpį“ ir šį punktą išdėstau taip:

„10. Draudėjai, turintys 9 (devynis) ir mažiau apdraustųjų asmenų, informaciją apie apdraustojo draudimą ne visomis socialinio draudimo rūšimis gali gauti Fondo valdybos teritoriniame skyriuje, kuriame vykdoma draudėjo apskaita, arba per EDAS susiformavę suvestinę „Naujų darbo rinkos dalyvių sąrašas per nurodytą laikotarpį“.“;

1.3. Tvarkos aprašo 10 punkte vietoj skaičiaus „9“ įrašau skaičių „4“, vietoj žodžio „devynis“ įrašau žodį „keturis“ ir šį punktą išdėstau taip:

„10. Draudėjai, turintys 4 (keturis) ir mažiau apdraustųjų asmenų, informaciją apie apdraustojo draudimą ne visomis socialinio draudimo rūšimis gali gauti Fondo valdybos teritoriniame skyriuje, kuriame vykdoma draudėjo apskaita, arba per EDAS susiformavę suvestinę „Naujų darbo rinkos dalyvių sąrašas per nurodytą laikotarpį“.“

2. Įpareigoju:

2.1. Fondo valdybos Teisės skyrių šį įsakymą paskelbti leidinyje „Valstybės žinios“;

2.2. Fondo valdybos Komunikacijos skyrių paskelbti šį įsakymą Fondo valdybos interneto svetainėje ir Valstybinio socialinio draudimo fondo administravimo įstaigų intraneto svetainėje;

2.3. Fondo valdybos Informacinės sistemos plėtros skyrių paskelbti šį įsakymą Fondo valdybos Draudėjų portale;

2.4. Fondo valdybos Dokumentų tvarkymo skyrių šio įsakymo elektroninius nuorašus išsiųsti Fondo valdybos direktoriaus pavaduotojams, Fondo valdybos skyriams, Fondo valdybos Vidaus audito departamentui, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei įsakymo nuorašą išsiųsti Lietuvos Respublikos socialinės apsaugos ir darbo ministerijai.

3. Nustatau, kad šio įsakymo:

3.1. 1.2 punktas galioja iki 2011 m. birželio 30 d.;

3.2. 1.3 punktas įsigalioja 2011 m. liepos 1 d.

Direktorius	Mindaugas Sinkevičius

_________________